“พ.อ.ประพัฒน์ จันทร์โอชา” บิดานายกฯ เสียชีวิตอย่างสงบด้วยวัย 97 ปี
"พ.อ.ประพัฒน์ จันทร์โอชา" บิดานายกฯ เสียชีวิตอย่างสงบด้วยวัย 97 ปี
"พ.อ.ประพัฒน์ จันทร์โอชา" บิดานายกฯ เสียชีวิตอย่างสงบด้วยวัย 97 ปี
6 ม.ค. 2563

วันนี้(6 ม.ค.63) รายงานข่าวจากทำเนียบรัฐบาล เปิดเผยว่า พันเอกประพัฒน์ จันทร์โอชา บิดาของพลเอกประยุทธ์ จันทร์โอชา นายกรัฐมนตรี และ รมว.กลาโหม ได้เสียชีวิตอย่างสงบที่โรงพยาบาลศิริราชในช่วงเช้าของวันนี้ ด้วยวัย 97 ปี ภายหลังเข้ารับการรักษาอาการโรคหลอดเลือดสมองตีบ และมีอาการสมองเสื่อมมาเป็นระยะเวลานานพอสมควร
โดยเมื่อเวลา 11.20 น.ของวันนี้ ภายหลังเสร็จสิ้นภารกิจที่ทำเนียบรัฐบาล พล.อ.ประยุทธ์ ได้ออกจากทำเนียบรัฐบาลและเดินทางไปยังโรงพยาบาลศิริราช และมีกำหนดการพิธีพระราชทานน้ำหลวงอาบศพในเวลา 16.00 น.ของวันที่ 8 ม.ค.ที่วัดโสมนัสราชวรวิหาร